|  |
| --- |
| 4. SJEDNICA GRADSKOG VIJEĆA GRADA POŽEGE  TOČKA 4. DNEVNOG REDA  PRIJEDLOG ODLUKE  O SUFINANCIRANJU TROŠKOVA SMJEŠTAJA DJECE S PODRUČJA GRADA POŽEGE U DJEČJIM VRTIĆIMA DRUGIH OSNIVAČA NA PODRUČJU  POŽEŠKO-SLAVONSKE ŽUPANIJE  PREDLAGATELJ / IZVJESTITELJ: Gradonačelnik Grada Požege  Listopad, 2025. |

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradonačelnik

KLASA: 601-02/25-02/16

URBROJ: 2177-1-01/01-25-1

Požega, 25. rujna 2025.

GRADSKOM VIJEĆU GRADA POŽEGE

PREDMET: Prijedlog Odluke o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županij

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut Grada Požege), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije.

Pravni temelj za donošenje ove Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 49. stavka 1. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22., 101/23., 145/23. i 154/24.), te članka 39. stavka 1 podstavka 3. Statuta Grada Požege.

GRADONAČELNIK

prof. dr.sc. Borislav Miličević, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradonačelnik

KLASA: 601-02/25-02/16

URBROJ: 2177-1-01/01-25-2

Požega, 25. rujna 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 25. rujna 2025. godine, donosi

Z A K L J U Č A K

I. Utvrđuje se Prijedlog Odluke o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

prof. dr.sc. Borislav Miličević, v.r

DOSTAVITI:

1. Gradskom vijeću Grada Požege

2. Pismohrani, ovdje.

PRIJEDLOG

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradsko vijeće

KLASA: 601-02/25-02/16

URBROJ: 2177-1-01/01-25-3

Požega, \_\_. listopada 2025.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 48. i 49. stavka 1. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22., 101/23., 145/23. i 154/24.), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21., 11/22), Gradsko vijeće Grada Požege, na svojoj 4. sjednici, održanoj \_\_. listopada 2025. godine, donosi

O D L U K U

o sufinanciranju troškova smještaja djece s područja grada Požege u dječjim vrtićima

drugih osnivača na području Požeško-slavonske županije

Članak 1.

Ovom Odlukom o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije (u nastavku teksta: Odluka), Grad Požega će sufinancirati dio troškova ekonomske cijene programa predškolskog odgoja dječjih vrtića drugih osnivača na području Požeško-slavonske županije.

Članak 2.

Odredbe ove Odluke se odnose na oba roditelja koja stanuju u kućanstvu s djetetom, odnosno na samohranog roditelja i roditelja u jednoroditeljskoj obitelji te se primjenjuju na odgovarajući način na skrbnike i udomitelje (u nastavku teksta: korisnik usluge) koji zbog nedostatka smještajnih kapaciteta nisu bili u mogućnosti upisati dijete u Dječji vrtić Požega čiji je osnivač Grad Požega.

Članak 3.

(1) Iznos sufinanciranja iznosi 170,00 eura po djetetu.

(2) Sufinanciranje će se izvršavati izravno dječjim vrtićima na temelju prijava roditelja - korisnika usluge čija djeca pohađaju redoviti cjelodnevni vrtićki program ili redoviti cjelodnevni jaslički program dječjih vrtića a području Požeško-slavonske županije.

(3) Uz prijavu, korisnici usluge čija djeca pohađaju dječje vrtiće drugih osnivača na području Požeško-slavonske županije, nadležnom Upravnom odjelu Grada Požege u čijem je djelokrugu predškolski i školski odgoj dužni su dostaviti dokaze iz kojih će biti razvidno da su njihova djeca upisana u jedan od programa iz stavka 2. ovoga članka, da svi imaju prebivalište na području grada Požege, da nisu ostvarili pravo upisa u Dječji vrtić Požega, ugovor o korištenju s dječjim vrtićem drugog osnivača na području Požeško-slavonske županije te račun ili drugi dokument iz kojega je vidljiva cijena usluge.

Članak 4.

Stupanjem na sagu ove Odluke prestaje važiti Odluka o sufinanciranju troškova smještaja djece s područja grada Požege u Dječjem vrtiću „Bambi“ Kaptol, Podružnica Alilovci (Službene novine Grada Požege, broj: 14/24.)

Članak 5.

Ova će se Odluka objaviti u Službenim novinama Grada Požege, a stupa na snagu 1. studenog 2025. godine.

PREDSJEDNIK

Tomislav Hajpek

O b r a z l o ž e n j e

uz Prijedlog Odluke o sufinanciranju troškova smještaja djece s područja grada Požege u dječjim vrtićima drugih osnivača na području Požeško-slavonske županije

Pravna osnova za ovaj Prijedlog Odluke je u odredbi:

1) članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim su propisane ovlasti predstavničkog tijela

2) članka 48. i 49. Zakona o predškolskom odgoju i obrazovanju (Narodne novine, broj: 10/97., 107/07., 94/13., 98/19. 57/22., 101/23., 145/23. i 154/24.), (u nastavku teksta: Zakona o predškolskom odgoju i obrazovanju)

3) članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.)

Predstavničko tijelo jedinice lokalne samouprave donosi odluke i druge akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave, a time i poslove koji se odnose na brigu o djeci, odgoj i obrazovanje.

Člankom 48. stavkom 4. Zakona o predškolskom odgoju i obrazovanju propisano je da dječji vrtić koji je osnovala jedinica lokalne i područne (regionalne) samouprave naplaćuje svoje usluge od roditelja - korisnika usluga, sukladno mjerilima koje utvrđuje predstavničko tijelo te jedinice.

Člankom 49. Zakona o predškolskom odgoju i obrazovanju propisano je da mjerila za osiguravanje sredstava za zadovoljavanje javnih potreba u djelatnosti predškolskog odgoja na području jedinice lokalne i područne (regionalne) samouprave utvrđuje predstavničko tijelo županije, odnosno Grada Zagreba, a da su jedinice lokalne i područne (regionalne) samouprave dužne za predškolski odgoj izdvojiti najmanje onoliko sredstava koliko svojim mjerilima utvrdi predstavničko tijelo županije, odnosno Grada Zagreba.

Predloženom Odlukom Grad Požega se odredio da će sufinancirati dio troškova ekonomske cijene programa predškolskog odgoja dječjih vrtića drugih osnivača na području Požeško-slavonske županije,

Odredbe predmete Odluke odnose se na oba roditelja koja stanuju u kućanstvu s djetetom, odnosno na samohranog roditelja i roditelja u jednoroditeljskoj obitelji te se primjenjuju na odgovarajući način na skrbnike i udomitelje koji zbog nedostatka smještajnih kapaciteta nisu bili u mogućnosti upisati dijete u Dječji vrtić Požega čiji je osnivač Grad Požega.

Iznos sufinanciranja iznosi 170,00 eura po djetetu, a sufinanciranje će se izvršavati izravno dječjim vrtićima na temelju prijava gore spomenutih korisnika usluge čija djeca pohađaju redoviti cjelodnevni vrtićki program ili redoviti cjelodnevni jaslički program dječjih vrtića a području Požeško-slavonske županije.

Korisnici čija djeca pohađaju dječje vrtiće drugih osnivača na području Požeško-slavonske županije, dužni su radi ostvarivanja navedenog prava za podnijeti prijavu nadležnom Upravnom odjelu Grada Požege u čijem je djelokrugu predškolski i školski odgoj uz koju prilažu dokaze iz kojih će biti razvidno da su njihova djeca upisana u jedan od programa sukladno Odluci odnosno dokazati da svi imaju prebivalište na području grada Požege, da nisu ostvarili pravo upisa u Dječji vrtić Požega, ugovor o korištenju s dječjim vrtićem drugog osnivača na području Požeško-slavonske županije te račun ili drugi dokument iz kojega je vidljiva cijena usluge.

Stupanjem na sagu ove Odluke prestaje važiti Odluka o sufinanciranju troškova smještaja djece s područja grada Požege u Dječjem vrtiću „Bambi“ Kaptol, Podružnica Alilovci (Službene novine Grada Požege, broj: 14/24.)

Odluka stupa na snagu 1. studenog 2025. godine i objavit će se u Službenim novinama Grada Požege.